**KRIMINALISTIČKO-POLICIJSKI UNIVERZITET**
Ul. cara Dušana br. 196, Beograd- Zemun
Telefoni: 3107-967, 3107-218, 3107-104
www.kpu.edu.rs

objavlјuje

**KONKURS**
**ZA UPIS NA AKADEMSKE STUDIJE DRUGOG STEPENA,**

 **U ŠKOLSKOJ 2020/2021. GODINI**

Kriminalističko-policijski univerzitet u Beogradu, u školskoj 2020/2021. godini, raspisuje konkurs za upis na:

 A) studijski program master akademskih studija:

* **KRIMINALISTIKA**
* 5 studenata koji se finansiraju iz budžeta
* 145 studenata koji se sami finansiraju
* **FORENZIČKO INŽENјERSTVO**
* 3 studenta koji se finansiraju iz budžeta
* 22 studenta koji se sami finansiraju
* **INFORMATIKA I RAČUNARSTVO**
* 5 studenata koji se finansiraju iz budžeta
	+ 10 studenata koji se sami finansiraju
* **UPRAVLjANјE BEZBEDNOSNIM RIZICIMA PRIRODNIH KATASTROFA**
* 5 studenata koji se finansiraju iz budžeta
	+ 11 studenata koji se sami finansiraju

B) studijski program specijalističkih akademskih studija

* **KRIMINALISTIKA**
* 100 studenata koji se sami finansiraju

USLOVI UPISA

**A) *Master akademske studije***

Na master akademske studije može se upisati;

* kandidat koji je prethodno ostvario obim osnovnih akademskih studija od najmanje 240 ESPB bodova, i to iz odgovarajućeg polјa i obrazovno-naučne oblasti na akreditovanom studijskom programu,
* kandidat koji je stekao visoko obrazovanje po propisima koji su važili do dana stupanja na snagu Zakona o visokom obrazovanju („Službeni glasnik RS“ broj 76/05), završetkom osnovnih studija u trajanju od najmanje osam semestara.

**Pored navedenog**, uslov je i da su kandidati završili prethodne studije na odgovarajućim fakultetima i to:

* **za** upis na ***Master akademske studije* *kriminalistike*** *–* nafakultetu iz društveno-humanističkog polјa, kao i iz interdisciplinarnih studija oblasti kriminalistika, bezbednost i zaštita životne sredine;
* **za** upis na **master akademske studije *Forenzičko inženjerstvo***-na fakultetu iz tehničko-tehnološkog polјa, prirodno-matematičkog polјa, polјa medicinskih nauka, kao i oblasti kriminalistika, bezbednost, pravne nauke, ekonomske nauke i specijalne edukacije i rehabilitacije;
* **za** upis na **master akademske studije *Informatika i računarstvo***- na fakultetu iz prirodno-matematičkog polјa, tehničko-tehnološkog polјa, kao i oblasti kriminalistika, bezbednost, pravne nauke i ekonomske nauke;
* **za** upis na **master akademske studije *Upravlјanje bezbednosnim rizicima prirodnih katastrofa*** *–* nafakultetu iz društveno-humanističkog polјa, prirodno-matematičkog polјa, tehničko-tehnološkog polјa kao i iz interdisciolinarnih studija oblasti kriminalistika, bezbednost i zaštita životne sredine.

**Prijemni ispit**

Kandidat koji je završio osnovne studije na Univerzitetu, odnosno njegovim pravnim prethodnicima, ne polaže prijemni ispit.

Kandidat koji je osnovne akademske studije, odnosno studije koje su sa njima izjednačene, završio na drugom odgovarajućem fakultetu ili integrisanom Univerzitetu može se opredeliti da polaže ili ne polaže prijemni ispit, i to najkasnije 1 dan pre termina koji će biti određen za polaganje prijemnog ispita.

1. ***Master akademske studije* *kriminalistike***

Prijemni ispit za upis na ovaj studijski program se polaže iz predmeta Kriminalistika.

Kandidat je položio ispit ukoliko je ocenjen sa najmanje 31 od mogućih 60 bodova.

2. ***Master akademske studije* *Forenzičko inženjerstvo***

Prijemni ispit se sastoji iz tri od ponuđenih šest predmeta: Biologija, Osnovi forenzike, Fizička hemija, Fizika, Hemija i Matematika.

Kandidat na svakom od tri predmeta može ostvariti od 0 do 20 bodova. Kandidat je položio prijemni ispit ukoliko je ocenjen sa 11 i više bodova iz svakog predmeta.

3. ***Master akademske studije Informatika i računarstvo***

Prijemni ispit se sastoji iz tri od ponuđenih šest predmeta: Diskretna matematika, Arhitekture računara, Bezbednost podataka, Osnovi telekomunikacija, Računarske mreže i Operativni sistemi.

Kandidat na svakom od tri predmeta može ostvariti od 0 do 20 bodova. Kandidat je položio prijemni ispit ukoliko je ocenjen sa 11 i više bodova iz svakog predmeta.

4. ***Master akademske studije Upravlјanje bezbednosnim rizicima prirodnih katastrofa***

Prijemni ispit za upis na ovaj studijski program se polaže iz predmeta Bezbednost u vanrednim sutuacijama.

Kandidat je položio ispit ukoliko je ocenjen sa najmanje 31 od mogućih 60 bodova.

**Za sve studijske programe master akademskih studija svaki ispit je eliminacioni, bez mogućnosti ponovnog polaganja.**

Spisak literature za predmete prijemnog ispita može se preuzeti na internet stranici Kriminalističko-policijski univerzitet [www.kpu.edu.rs](http://www.kpu.edu.rs).

**B) *Specijalističke akademske studije***

Pravo upisa ima kandidat koji je završio osnovne akademske studije i master akademske studije ili integrisane studije na akreditovanom studijskom programu i ostvario najmanje 300 ESPB bodova, i to iz odgovarajućeg polјa i obrazovno naučne oblasti, kao i kandidat koji je stekao visoko obrazovanje po propisima koji su važili do stupanja na snagu Zakona o visokom obrazovanju („Službeni glasnik RS“ broj 76/05), završetkom osnovnih studija u trajanju od najmanje osam semestara. Kandidati konkurišu na određeni smer specijalističkih studija, uz uslov da su prethodne studije završili na odgovarajućim fakultetima i to:

smer: **Kriminalističko suprotstavlјanje savremenim oblicima kriminala**
završen: Kriminalističko-policijska akademija (Policijska akademija), pravni fakultet ili drugi fakultet društvenih nauka;
smer: **Bezbednosna zaštita lica i imovine**
završena: Kriminalističko-policijska akademija (Policijska akademija), Fakultet bezbednosti i fakulteti iz polјa društveno-humanističkih, prirodno-matematičkih i tehničko-tehnoloških nauka;
smer: **Izvršno upravlјanje u sistemu državne uprave**
završena: Kriminalističko-policijska akademija (Policijska akademija), Vojna akademija ili drugi fakultet društvenog smera.

ZAJEDNIČKE ODREDBE

Pored navedenih uslova, neophodno je da kandidat popuni i dostavi pisanu izjavu kojom potvrđuje da nije krivično i prekršajno kažnjavan za dela koja predstavlјaju bezbednosnu smetnju za zasnivanje radnog odnosa u Ministarstvu unutrašnjih poslova.

NAČIN PRIJAVLjIVANјA

Konkurs je otvoren počev od dana 28. 9. 2020. godine do 12. 10. 2020. godine. Prijave na konkurs kandidati podnose, putem elektronske pošte – platforme zaklјučno sa 12. 10. 2020. godine do 15,00 časova**.**

Uz prijavu se podnosi:

1. popunjen obrazac prijave (preuzeti *ovde*);
2. diploma ili uverenje o završenim studijama (mogu i overene fotokopije);
3. potvrda da je studijski program studija koje je kandidat završio akreditovan, (ne odnosi se na kandidate koji su osnovne studije završili prema propisima koji su važili do stupanja na snagu Zakona o visokom obrazovanju („Službeni glasnik RS“ br. 76/05);
4. izjava o ispunjenosti bezbednosnih uslova (preuzeti *ovde*);
5. uverenje o položenim ispitima sa osnovnih studija (za kandidate koji konkurišu za upis na Master akademske studije kriminalistike koji su završili osnovne studije na drugom odgovaraćujem fakultetu);
6. izvod iz matične knjige rođenih (može i overena fotokopija);
7. uverenje o državlјanstvu (ne starije od šest meseci, može i overena fotokopija);
8. uverenje da se protiv kandidata ne vodi krivični postupak (ne starije od šest meseci) za kandidate iz građanstva, ili potvrda da su u radnom odnosu u Ministarstvu unutrašnjih poslova Republike Srbije za kandidate koji su zaposleni u Ministarstvu;
9. potvrdu o izvršenoj uplati manipulativnih troškova.

Na ime manipulativnih troškova konkursa kandidat uplaćuje iznos od 5.000,00 *dinara*, na račun Univerziteta 840-1751666-08; primalac – Kriminalističko-policijski univerzitet; svrha uplate – manipulativni troškovi.

KRITERIJUMI ZA RANGIRANјE KANDIDATA

A) ***Master akademske studije***

Redosled kandidata za upis na master akademske studije određuje se na osnovu zbira bodova zaokruženog na dve decimale ostvarenih po osnovu:

* opšteg proseka postignutog tokom osnovnih akademskih studija u četvorogodišnjem trajanju po kome kandidat može ostvariti maksimalno 40 bodova tako što se prosečna ocena na prethodnom/nim nivou-nivoima studija pomnoži sa 4, i
* bodova koje kandidat ostvari polaganjem prijemnog ispita do maksimalno 60 bodova. Kandidat koji je završio osnovne studije na Univerzitetu odnosno njegovim pravnim prethodnicima, vrednuje se sa maksimalnih 60 bodova uzimajući u obzir specifičnosti predmeta koje je polagao na osnovnim studijama, a koji su od značaja za master akademske studije. Kandidat, koji je osnovne akademske studije odnosno studije koje su sa njima izjednačene, završio na drugom odgovarajućem fakultetu ili integrisanom univerzitetu može se opredeliti da ne polaže prijemni ispit i to najkasnije jedan dan pre termina koji je određen za polaganje prijemnog ispita, u kom slučaju se kandidat vrednuje sa 50 bodova. Ukoliko se kandidat opredelio, odnosno ukoliko je polagao prijemni ispit, kao merodavan broj bodova prilikom rangiranja uzima se broj bodova ostvaren polaganjem prijemnog ispita.

B) ***Specijalističke akademske studije***

Prilikom konkurisanja na specijalističke akademske studije, kandidat se opredelјuje za smer na studijama.

Kriterijum na osnovu koga se vrši rangiranje kandidata za upis na specijalističke akademske studije je uspeh ostvaren na master akademskim studijama odnosno studijama koje su izjednačene sa njima.

Broj bodova dobija se tako što se prosečna ocena na prethodnom nivou studija pomnoži sa 4, pa se dobijeni rezultat množi sa 2,5.

Dužina studiranja kao dodatni kriterijum za upis na master akademske i specijalističke akademske studije primenjuje se u slučaju kada dva ili više kandidata primenom kriterijuma predviđenih za određeni studijski program ostvare isti broj bodova. U tom slučaju prednost imaju kandidati koji su prethodni nivo/nivoe studija okončali u kraćem roku.

**Rang lista**

Na preliminarnu rang-listu prijavlјenih kandidata po studijskim programima može se podneti žalba Komisiji za upis, u roku od tri dana od dana objavlјivanja rang-liste.

Nakon odlučivanja po podnetim žalbama, Komisija za upis utvrđuje konačnu rang listu.

Konačna rang lista predstavlјa osnov za upis kandidata na studije.

Ukoliko se kandidat koji je ostvario pravo na upis ne upiše u terminu utvrđenom za upis, pravo na upis stiče naredni kandidat prema redosledu na konačnoj rang-listi.

**Visina školarine**

Visina školarine za studente državlјane Republike Srbije iznosi 86.000,00 dinara i može se uplatiti u osam rata, s tim što se prva rata uplaćuje prilikom upisa, a poslednja najkasnije do 31. maja 2021. godine.

Visina školarine za studente državlјane drugih država iznosi 120.000,00 dinara i može se uplatiti u osam rata, s tim što se prva rata uplaćuje prilikom upisa, a poslednja najkasnije do 31. maja 2021. godine.

Lice koje je zaposleno na Univerzitetu u okviru stručnih službi - nenastavno osoblјe, kao i lica zaposlena u Ministarstvu unutrašnjih poslova u trenutku upisa, plaćaju polovinu školarine na master i specijalističkim studijama.

**Upis**

Upis primlјenih kandidata obaviće se u roku od 3 dana od dana objavlјivanja konačne rang liste redosleda primlјenih kandidata.

Nakon upisa studenti Master akademskih studija kriminalistike koji su završili osnovne akademske studije na drugom odgovarajućem fakultetu, čiji se nastavni planovi i programi ne poklapaju sa nastavnim planom i programom Univerziteta, dužni su da polože diferencijalne ispite.

Studenti su dužni da diferencijalne ispite polože pre polaganja ispita predviđenih studijskim programom.